Home » Europe » Germany » Erfurt » Digital Clock
List of People with a Erfurt -Time Clock Widget
Erfurt has 1 people with a Clock widget
herzlich willkommen, kerspleben.de, 3 visits
Erfurt Clock Widgets
Time in Erfurt Date
Erfurt Time Difference Free Horoscopes - Astrodienst Guest user u1360993535
26-May-2017, 18:27 UT/GMT Tjoklit- en-koffie kraterkoek a la cleavage met cappuccino room | huiskok
Tjoklit- en-koffie kraterkoek a la cleavage met cappuccino room
Koffierig, sjokoladeryk, klam en aangenaam bittersoet. ’n Koek vir grootmense. Gooeylicious, fabulooslik. ‘n Koek van oordaad en bederf. Dis woorde wat hierdie resep, geskoei op Nigella Lawson se espresso-koek, beskryf.
Ek kan ‘n klam sjokoladekoek nie weerstaan nie – selfs ons bruin Labrador dra die naam Tjoklit.
So dikwels hoor ek dat mense bang is vir koekbak; dat dit sal kraak en inval. Wel, met hierdie koek is die kraak nie net begeerlik nie – jy soek eintlik ‘n krater van ‘n kraak en dat die koek tog seblief ‘n holte maak. Want dis daai einste holtes en krake wat jy met die koffieroom gaan vul.
Die kraak deur die koek laat my ook dink aan Nigella en haar decolletage – en daai cleavage wat sy so graag wys. So, as jy wil – noem dit die sjokolade-koffie-cleavage koek.
Die koek der koeke. Foto Samarie Smith in ons kookboek Huiskok Glanskok
Ironies genoeg sal die kraak/krater/cleavage jou sommige dae ontwyk (net soos die lewe mos maar is). anvaar dit so, stapel die room selfs hoër op die koek. Die origes bedien jy in ‘n bakkie.
SJOKOLADE- EN KOFFIE KRATERKOEK MET CAPPUCCINO ROOM Koek:
150 g donker sjokolade
6 eiers, teen kamertemperatuur
25 ml kitskoffie-poeier
75 g wit sjokolade
10 ml kitskoffie-poeier (verkieslik espresso-kitskoffie)
Kakao vir oorsprinkel
Voorverhit die oond tot 180°C. Smeer ‘n 23 cm losboom-koekpan en voer boom uit met gesmeerde waspapier. Bestuif dit liggies met koekmeelblom. Smelt donker sjokolade en botter oor lae hitte – ek vind die mikrogolfoond werk lekker hiervoor. Jy kan ook ‘n dubbelkoker gebruik. Laat effens afkoel. In ‘n mengbak room eiers, suiker en vanielje tot lig en donsig tot dit verdubbel in volume, ongeveer 7 minute. Vou meel en koffiepoeier liggies in die mengsel, daarna die gesmelte sjokolade mengsel. Giet die beslag in die uitgevoerde koekpan en bak 35 – 40 minute. Die bokant moet ferm wees, maar nog bietjie ‘modderig’ onder. Haal uit die oond en gooi dadelik die koffielikeur oor. Laat koek heeltemal afkoel in die pan voor dit uitgehaal word.
Room: smelt witsjokolade in mikrogolfoond of oor dubbelkoker en laat afkoel. Vou die room en koffiepoeier daarby in en klits die cappuccino-room saam tot effe styf. Skep ‘n poel van die room in die koek se krater.
← Karoo pizza met volstruis, groenvy en kerriespringmielies
Gerookte snoekpatee met appelliefiekonfyt trou met Sauvignon Blanc →
6 Responses to “Tjoklit- en-koffie kraterkoek a la cleavage met cappuccino room”
Kan jy my se wat is slagroom? Ons het wel ‘n slagkamer op die plaas, maar ek twyfel of dit daaruit sal kom. Marietta
Hi Marietta, dis ‘whipping’ cream. Kloproom dus.
Die foto van die koek het my teen die bak daarvan laat besluit 😦
Daar was ‘n tegniese fout wat ek hoop nou uitgesorteer is. Dankie dat jy dit onder my aandag gebring het. Op my skerm lyk als hunky dory, terwyl dit op lesers se skerms heeltemaal anders gelyk het.
Reply	Martie Grobler
Hallo, ag kan julle dalk vir ons ‘n foto laat kry van die Koffie en tjoklits krater koek. Ek het gegoogle maar kry nie ‘n foto nie. Ek sal so graag ‘n foto wil hê by die resep wat ek van die website afgelaai het. Baie dankie byvoorbaat.
Martie, daar was ‘n tegniese probleem met foto’s oplaai – kyk net weer na die post.